Ervin Skela

**Ervin Skela** (d. 17 noyabr 1976-cı il, Vlyora, Albaniya) —&nbsp; Albaniya futbolçusu. Ervin Skela, Hanau 93 FK-da yarımmüdafiəçi olaraq oynayır.

## Klub Karyerası

### Albaniya
Skela futbol ilə uşaqlıqdan maraqlanırdı. O, peşəkar karyerasına Albaniyadakı ən yaxşı futbol klublardan biri olan Flamurtari Vlyora FK-da başlamışdır. 1992-1995-ci illərdə Vlyora şəhərini təmsil edən bu klubun formasını geyinmişdir. 1993-cü ildə Tirana İdman Klubuna kirayəyə verilmiş, amma tezliklə də öz klubuna geri dönmüşdür.

### Almaniya
Albaniya futbolunda üç il oynadıqdan sonra Skela, üfüqünü genişlətmə zamanının gəldiyini və bu səbəbdən Almaniyaya köçüb Yunion Berlin FK üçün oynamağa getdi. Yunion Berlin klubunda üç il ərzində 57 oyun keçirmiş və 8 qol vurmuşdur. Daha sonra 1997-ci ildə Erzgebirge Auye FK-da oynamağa başladı. İki mövsümdə 47 oyun keçirmiş və 7 qol vurmuşdur. 1999-cu ildə Skela, Çemnitzer FK-da oynamağa başladı. Çemnitzer FK-da 50 oyun keçirmiş və 11 qol vurmuşdur. 2000-ci ilin Yanvar ayında Valdhof Mannheyim FK-da oynamağa başladı. Skela Valdhof Mannheyim FK-da yarım il oynadı. Skela Valdhof Mannheyim FK-da 15 oyun keçirmiş və 3 qol vurmuşdur. Skela, Valdhof Mannheyim FK-dan sonra Ayntraxt Frankfurt FK-da oyanamağa başladı. Klubda üç il oynadı. Ayntraxt Frankfurt-da oynadığı zaman 92 oyun keçirmiş və 26 qol vurmuşdur. Bundan sonra Skela, Arminiya Biyelefeld FK-da oyanamağa başlamış və yalnız bir mövsüm oynamışdır. 32 oyun keçirdikdən sonra klubdan çıxaraq 2005-ci ildə 1-ci Kayzerslautern FK-nun heyətinə qoşuldu. İlk mövsümdə 34 oyun keçirmiş və 4 qol vurmuşdur. Skela 2006-cı ildə İtaliya futbol klubu olan Askoli Piççiyo 1898 FK-da oynamağa başladı.

İtalyan klubunda bir illik müqavilə imzaladı və 2006-cı ilin Sentyabr ayının 9-da Askoli-də rəsmi olaraq oynamağa başladı. Skela Askoli Piççiyo 1898 FK-da 7 oyun keçirmiş və heç bir qol vura bilməmişdir.

### Energiye Kottbus FK
Skela, 2007-ci ilin Yanvar ayının 29-da Energiye Kottbus FK ilə birlikdə iki il yarımlıq bir müqavilə imzalayaraq Almaniyaya geri qayıtdı. Skela, Energiye Kottbus FK-da oynadığı zaman tərəfdarlara görə klubun ən sevimli və əhəmiyyətli oyunçulardan biri halına gelmişdir. 2007-2008 mövsümündə 34 oyun keçirmiş və 7 qol vurmuşdur. Mövsümün sonunda Bundesliqada 137 oyun keçirmiş və 21 qol vurmuşdur.

2008-ci ilin Noyabr ayının 22-də Energiye Kottbus FK, 2008-2009 mövsümünün 14-cü həftəsində Bayern Münhen FK-a qarşı oynadı. Matç Alyans Arenada keçirildi və Energiye Kottbus FK Bayern Münhen FK-a qarşı 4-1 məğlub oldu. Bayen Münhen FK-a yalnız Albaniya oyunçusu olan Ervin Skela qol vurmuşdur. Energiye Kottbus FK-da iki il oynadıqdan sonra Skela 2009-cu ilin İyun ayının 30-da klubdan ayrıldı.

### Koblenz FK
4 ay heç bir klubda oynamadıqdan sonra 2009-cu ilin Oktyabr ayının 14-də TuS Koblens FK ilə 28 nömrəsini götürərək iki illik bir müqavilə imzaladı. Skela, ilk dəfə 2009-2010 mövsümünün 9-cu həftəsində Rot Veyis Ahlen FK-a qarşı 90 dəqiqə oynamışdır. 1-1 bitən matçdan sonra, klubun baş məşqçisi məyus oldu və *Skela tək başına matçlara qərar verə bilmədi,* və Şefki Kuqi, Matey Mavriç, Bencamin Lens və Melinho kimi oyunçulardan daha çox gözlədiyini dedi.

### Vindek FK
2011-ci ilin Fevral ayının 1-də Skela, Germaniya Vindek FK-nun heyətinə qoşuldu.

### Arka Qdiniya FK
Skela, 2011-ci ilin Mart ayının 4-də Germaniya Vindek FK-dan ayrıldı və Arka Qdiniya FK ilə müqavilə imzaladı. Skela, Polşanın ən yaxşı liqasında ilk dəfə 2011-ci ilin Mart ayının 11-də Qurnik Zabje FK-a qarşı oynadığı matçın son dəqiqələrində hesab 2-2 olmuşdur. Skela 2011-ci ilin İyun ayında Arka Qdiniya FK-dan ayrılmışdır. Skela, Arka Qdiniya FK-da yalnız 5 oyun keçirmişdir.

### Hanau 93 FK
Skela, Arka Qdiniya FK-nu 2011-ci ildə tərk etdikdən sonra, təqaüdə çıxmaqdan imtina edərək 2014-cü ilin Yanvar ayının 29-da 37 yaşlı Skela səkkizinci sıradakı bir Alman klubu olan Hanau 93 FK ilə müqavilə imzaladı.

2014-2015 mövsümündə Skela, 18 liqa qolu ilə Kahraman Damarın arxasında qalaraq klubun ən yaxşı ikinci qolçusu olmuşdur.

2016-cı ilin Yanvar ayının 16-da Hanau, Facebook səhifələri vasitəsilə Skelanın başqa bir mövsüm üçün klub ilə olan müqaviləsini uzatdığını təsdiqləmişdir.

## Beynəlxalq Karyerası
Ervin Skela, 2000-ci ildə Albaniya milli futbol komandasında oynamağa baslamış və o tarixdən bu günə qədər cəmi 75 oyun keçirmiş və 13 qol vurmuşdur. Bu gün Skela Albaniyadakı ən əhəmiyyətli futbolçularından biridir.

### Beynəlxalq qolları

## İstinadlar

## Xarici Keçidlər
* Ervin Skela&nbsp;90minut.pl-də&nbsp;(Polyak dilində)
* Ervin Skela&nbsp;National-Football-Teams.com-da (İngilis dilində)
* Ervin Skela&nbsp;Fussballdaten.de-də&nbsp;(Alman dilində)
* Ervin Skela&nbsp;weltfussball.de-də&nbsp;(Alman dilində)

## Həmçinin Bax
* Ymer Pampuri
* Admir Teli
* Ansi Aqolli
* Safet Berişa